Document ID: 32001R2088

Komisijas Regula (EK) Nr. 2088/2001
(2001. gada 25. oktobris),
ar kuru groza Regulu (EK) Nr. 2342/1999, ar ko nosaka sīki izstrādātus noteikumus Padomes Regulas (EK) Nr. 1254/1999 par liellopu gaļas tirgus kopīgo organizāciju piemērošanai attiecībā uz piemaksu shēmām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1512/2001 [2], un jo īpaši tās 4. panta 8. punktu, 6. panta 7. punktu, 10. panta 3. punktu, 11. panta 5. punktu un 20. pantu,
tā kā:
(1) Aprēķinot minimālo un maksimālo teļu skaitu, kas izteikts procentos, kā noteikts attiecīgi Regulas (EK). Nr. 1254/1999 6. panta 2. punkta pirmajā, otrajā un trešajā daļā un 10. panta 1. punkta ceturtajā daļā, iegūtais rezultāts var nebūt vesels skaitlis. Tādēļ būtu jāparedz noapaļošanas iespēja tā, lai attiecībā uz dzīvnieku daudzumu iegūtu veselu skaitli.
(2) 41. pantā Komisijas 1999. gada 28. oktobra Regulā (EK) Nr. 2342/1999, ar ko paredz sīki izstrādātus noteikumus par to, kā attiecībā uz piemaksu shēmām piemērot Padomes Regulu (EK) Nr. 1254/1999 par liellopu gaļas tirgus kopīgo organizāciju [3], kurā jaunākie grozījumi izdarīti ar Regulu (EK) Nr. 1458/2001 [4], izklāstīti daži noteikumi attiecībā uz avansa maksājumiem. Ilgstošais zemais pieprasījums, kas radies no patērētāju uztraukuma par pēdējos dažos mēnešos parādījušos slimību sekām, ir izveidojis sarežģītu situāciju liellopu un teļa gaļas tirgū, tādēļ, lai ļautu ražotājiem turpināt pildīt savas finanšu saistības, būtu jāatļauj palielināt avansa summu īpašajām piemaksām, zīdītājgovju piemaksām, nokaušanas piemaksām un papildu maksājumiem.
(3) Ņemot vērā notikumu attīstības gaitu, šai regulai jāstājas spēkā nekavējoties.
(4) Šajā regulā paredzētie pasākumi ir saskaņā ar Liellopu un teļa gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 2342/1999 groza šādi:
1. Iekļauj šādu 29.a pantu:
"29.a pants
Dzīvnieku skaita noapaļošana
Ja, aprēķinot minimālo un maksimālo teļu skaitu, kas izteikts procentos, kā noteikts attiecīgi Regulas (EK). Nr. 1254/1999 6. panta 2. punkta pirmajā, otrajā un trešajā daļā un 10. panta 1. punkta ceturtajā daļā, iegūtais rezultāts nav vesels skaitlis, tad šo skaitli noapaļo uz leju līdz tuvākajam veselajam skaitlim, ja skaitlis aiz komata ir mazāks par 5, un uz augšu līdz tuvākajam veselajam, ja skaitlis aiz komata ir 5 un lielāks."
2. Regulas 41. panta 1. punkta pēdējo daļu aizstāj ar šādu:
"Tomēr attiecībā uz 2000. un 2001. kalendāro gadu var izmaksāt avansu, kas ir vienāds ar 80 % no īpašās piemaksas, piemaksas par zīdītājgovi, nokaušanas piemaksas un papildu maksājumiem."
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Regulas 1. panta 1. punktu tomēr piemēro no 2002. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 25. oktobrī

Labels: 17
6